Margaretha Haverman

Margaretha Haverman (kastettu 28. lokakuuta 1693 – vuoden 1739 jälkeen) oli alankomaalainen taidemaalari, joka maalasi etenkin kukka- ja hedelmäasetelmiaA Vase of Flowers, Margareta Haverman. Metropolitan Museum of Art. Viitattu 25.4.2024. Hollannin kultakauden ja barokin aikana.Baroque – Out of Darkness. Statens Museum for Kunst. Codart 2023. Viitattu 24.5.2024. ==Ura== Haverman oli Jan van Huysumin oppilaana. Ammattisalaisuuksiaan varjeleva van Huysum ei mielellään ottanut oppilaita, mutta Havermanin isä suostutteli hänet ottamaan tyttärensä oppiin. Haverman on sanonut olleensa aiemmin Antoon Schoonjansin opetuksessa. Schoonjans oli Amsterdamissa Havermanin ollessa 13-vuotias, mutta oppisuhteesta ei ole varmaa tietoa. Havermanin teoksia mainitaan useissa 1700-1800-luvun huutokauppaluetteloissa, mutta häneltä on säilynyt vain kaksi signeerattua maalausta. Niistä vuoden 1716 asetelma on Metropolitan Museum of Artissa ja toinen Kööpenhaminassa Statens Museum for Kunstissa.Margareta Haverman, Blomster. Statens Museum for Kunst, kokoelmat.] Viitattu 2.5.2024. Haverman käytti Metropolitan Museumin kokoelmissa olevassa maalauksessa oman aikansa uusia ja innovatiivisia väriaineita, kuten preussinsinistä. Sininen väri on säilynyt hyvin mutta keltainen lakkaväri haalistunut, joten kukkien lehtiosat ovat sinisävyisiä. Kohdissa joissa Haverman on käyttänyt pitkään käytössä ollutta lyijypitoista giallorinoa, vihreys on säilynyt. Maalauksesta on tehty digitaalinen ennallistus haalistuneiden väriaineiden analyysin ohella.Gerrit Albertson: After Three Hundred Years of Fading, a Dutch Masterpiece Is Digitally Restored. Metropolitan museum 20.6.2019. Viitattu 30.4.2024. Asetelmassa on runsaiden kukkien ja hedelmien seassa hyönteisiä.Gerrit Albertson: [https://www.metmuseum.org/articles/margareta- haverman-vase-of-flowers-conservation Honoring a Legacy: The Conservation of Margareta Haverman's A Vase of Flowers. Metropolitan Museum of Art, 6.12.2018. Viitattu 25.4.2024. Maalaus kuvaa eri aikoihin kukkivia kasveja, joten kokonaisuuden luomisessa on todennäköisesti käytetty mielikuvitusta mallista maalaamisen ohella. Vuonna 1871 hankittu maalaus on museon ainoa naispuolisen maalarin teos tältä aikakaudelta Alankomaista.Gerrit Albertson, Silvia A. Centeno & Adam Eaker: Margareta Haverman, A Vase of Flowers: An Innovative Artist Reexamined. Metropolitan museum journal, volume 54, 2019. Viitattu 25.4.2024. ==Elämä== Havermanin vanhemmat olivat Margaretha Schellinger ja tanskalainen kapteeni Daniël Haverman, joka toimi poikakoulun johtajana Alankomaissa. Margaretha Haverman avioitui vuonna 1721 arkkitehti Jacques de Mondoteguyn kanssa. Pariskunta muutti Pariisiin, jossa Haverman hyväksyttiin Academien jäseneksi.Haverman, Margaretha (1692/1693-na 1739). Huygens institute. Viitattu 25.4.2024. Vuonna 1723 hänet erotettiin, koska näytetöiden väitettiin olevan Van Huysumin tekemiä. Haverman perheineen muutti ennen vuotta 1730 Bayonneen miehensä syntymäkotiin. Mondoteguy kuoli vuonna 1739, jolloin Havermanin ja lasten oletetaan muuttaneen muualle.Margaretha Haverman, RKD. Viitattu 25.4.2024. Margaretha Haverman - A Vase of Flowers 71.6 DT2131.jpg|Kukkamaljakko 1716, öljy pähkinäpuulle 79,4x60,3 cm. Metropolitan Museum of Art. Margareta Haverman, Blomster, , KMSst88, Statens Museum for Kunst.jpg|Kukkia 1722-1739, öljy kankaalle 56,7x47,5 cm. Statens Museum for Kunst, Kööpenhamina. ==Lähteet== ==Aiheesta muualla== * Luokka:Alankomaalaiset taidemaalarit Luokka:Vuonna 1693 syntyneet Luokka:Kuolinvuosi tuntematon